Σαλάτα σόπσκα

Η σαλάτα σόπσκα (Шопска салата/Šopska salata), γνωστή και ως βουλγαρική σαλάτα, είναι κρύα σαλάτα η οποία είναι δημοφιλής στα Βαλκάνια και την Κεντρική Ευρώπη.Culinary Cultures of Europe: Identity Diversity And Dialogue, Stephen Mennell, Darra J. Goldstein, Kathrin Merkle, Fabio Parasecoli, Council of Europe, 2005, ISBN 9287157448, p. 101.Food Cultures of the World Encyclopedia, Ken Albala, ABC-CLIO, 2011, ISBN 0313376263, p. 67.Mangia Bene! New American Family Cookbooks, Kate DeVivo, Capital Books, 2002, ISBN 1892123851, p. 170. Αποτελείται από ντομάτα, αγγούρι, κρεμμύδι, ωμές και ψητές πιπεριές, λευκό τυρί άλμης (σίρενε, παρόμοιο με τη φέτα) και μαϊντανό.Simple Treasures in Bulgaria, Martin Miller-Yianni, Martin Miller-Yianni, 2008, p. 11.shopska-salad  balkan-cuisine.com Τα λαχανικά είναι συνήθως ψιλοκομμένα και σερβίρονται μαζί με λάδι και μερικές φορές ξύδι. Το τυρί προστίθεται τριμμένο ή κομμένο πάνω από τα λαχανικά. Η σαλάτα σόπσκα έχει πολλές ομοιότητες με τη χωριάτικη σαλάτα στην Ελλάδα και τη σαλάτα του τσοπάνη στην Τουρκία.

Αν και το όνομα της σαλάτας προέρχεται από την περιοχή Σόπλουκ ή Σόπσκο, η σαλάτα δημιουργήθηκε τη δεκαετία του 1960 από τους εργαζόμενους στα εστιατόρια της κρατικής τουριστικής επιχείρησης Balkantourist ως τουριστική ατραξιόν.Raymond Detrez, Historical Dictionary of Bulgaria, 3rd ed, 2015, ISBN 978-1-4422-4179-4, p. 451 Είναι προϊόν του σοσιαλισμού στη Βουλγαρία. Την ίδια περίοδο οι σεφ στη Balkanturist δημιούργησαν και άλλες σαλάτες με ονόματα περιοχών της Βουλγαρίας, όπως η θρακική, η μακεδονική, η σαλάτα της Δοβρουτσάς, όμως μόνο η σαλάτα σόπσκα κατάφερε να επιζήσει. Εγκρίθηκε ως εθνικό μαγειρικό σύμβολο τις δεκαετίες του 1970 και 1980.Шкодрова, Албена: Соц гурме. Куриозната история на кухнята в НРБ, София, изд. Жанет 45, 2014 г., с.260. Η συνταγή διαδόθηκε και στις γειτονικές χώρες. Το 2014, η σαλάτα σόπσκα αποδείχθηκε ότι είναι το πιο αναγνωρίσιμο πιάτο στην Ευρώπη, ύστερα από ψηφοφορία στα πλαίσια της πρωτοβουλίας του Ευρωπαϊκού Κοινοβουλίου με τον τίτλο «μια γεύση για την Ευρώπη».

 Παραπομπές 

Κατηγορία:Σαλάτες
Κατηγορία:Βουλγαρική κουζίνα
Κατηγορία:Κρύα ορεκτικά